ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

บริษัท พรีเมียร์ เอ็นเตอร์ไพรซ์ จำกัด (มหาชน) เป็นบริษัทหนึ่งในกลุ่มบริษัทพรีเมียร์ เดิมชื่อ
บริษัท พรีเมียร์ ซัพพลาย จำกัด จดทะเบียนก่อตั้งเมื่อปี พ.ศ. 2517
บริษัทแปรสภาพเป็นบริษัทมหาชนจำกัด
และดำเนินการเข้าจดทะเบียนในตลาดหลักทรัพย์แห่งประเทศไทย เมื่อวันที่ 8 ตุลาคม 2536
ต่อมาในปี 2543 บริษัทได้ปรับโครงสร้างธุรกิจใหม่เป็นบริษัทประกอบธุรกิจเพื่อการลงทุนหรือ
Holding Company โดยลงทุนในธุรกิจบริการทางการเงิน (Specialty Finance)
ต่างๆที่สำคัญได้แก่ ธุรกิจให้บริการรถเช่ารถยนต์ประเภทต่างๆ เพื่อการดำเนินงาน (Operating
Lease) ธุรกิจด้านการเป็นที่ปรึกษาและตัวแทนประกันภัย

บริษัทมีการลงทุนในบริษัทย่อย 4 แห่ง ดังนี้

1) บริษัท พรีเมียร์ อินเตอร์ ลิซซิ่ง จำกัด ดำเนินธุรกิจให้บริการรถเช่าเพื่อการดำเนินงาน
(Operating Lease) พร้อมทั้งบริการพนักงานขับรถ บริการบำรุงรักษา และบริการต่อเนื่องอื่นๆ

2) บริษัท พรีเมียร์โบรคเคอร์เรจ จำกัด ดำเนินธุรกิจเป็นนายหน้าประกันวินาศภัย
ให้บริการแนะนำและเป็นที่ปรึกษาด้านการประกันแก่ลูกค้า

3) บริษัท พรีเมียร์ แคปปิตอล (2000) จำกัด ดำเนินธุรกิจให้บริการสินเชื่อเพื่อธุรกิจต่างๆ
และให้เช่าอุปกรณ์คอมพิวเตอร์

4) บริษัท พรีเมียร์ แอลเอ็มเอส จำกัด ดำเนินธุรกิจให้บริการจัดการสินทรัพย์
หนี้อสังหาริมทรัพย์และหนี้เช่าซื้อ ให้กับสถาบันการเงินต่างๆ
โดยในปัจจุบันบริษัทไม่ได้ขยายธุรกิจในส่วนนี้แล้ว ดำเนินงานเฉพาะส่วนที่ยังคงเหลืออยู่เท่านั้น

ในปีที่ผ่านมาบริษัทยังคงมุ่งเน้นการขยายตัวในธุรกิจให้บริการรถเช่ารถยนต์ประเภทต่างๆ
เพื่อการดำเนินงาน(Operating Lease) ซึ่งเป็นธุรกิจที่บริษัทดำเนินการผ่านทางบริษัทย่อยคือ
บริษัท พรีเมียร์ อินเตอร์ ลิซซิ่ง จำกัด
ทั้งนี้เพื่อรองรับความต้องการที่เพิ่มขึ้นจากการขยายฐานลูกค้าผ่านช่องทางใหม่ๆ
การขยายกลุ่มลูกค้าเป้าหมาย รวมทั้งบริการใหม่ๆ เพื่อเป็นทางเลือกให้กับลูกค้ามากขึ้น

1.1 วิสัยทัศน์ พันธกิจ และเป้าหมาย

วิสัยทัศน์

เป็นบริษัทไทยที่มุ่งมั่นในการเป็นผู้นำด้านธุรกิจบริการที่ครบวงจรอย่างต่อเนื่องและมีคุณภาพ
และมุ่งมั่นสร้างความสมดุลให้กับธุรกิจ พนักงาน และสังคม

พันธกิจ

-   ให้บริการอย่างมีคุณภาพได้ระดับมาตรฐานสากล

-   นำเสนอแนวความคิดใหม่ พัฒนาคุณภาพชีวิต สังคม และสิ่งแวดล้อม

-   ดำเนินธุรกิจในรูปแบบที่ได้ประโยชน์ร่วมกันทั้ง พนักงาน องค์กร และสังคม

-   ผสมผสานความรู้และความสามารถเพื่อร่วมคิดร่วมสร้างงานบริการ

-   ดำเนินงานตามหลักธรรมาภิบาล และยึดหลักคุณธรรมจรรณยาบรรณ ด้วยวิถีแบบไทยที่ดีงาม

เป้าหมายของบริษัท

-   พัฒนาการสร้างรูปแบบการให้บริการที่ครบวงจร และสร้างความแตกต่างที่ชัดเจนในงานบริการ

-   เน้นการรักษาฐานลูกค้าเดิมและสร้างมูลค่าเพิ่มของการบริการทั้งกับลูกค้าเดิมและลูกค้าใหม่เพื่อให้ได้รับความพอใจสูงสุด

-   มุ่งพัฒนาและส่งเสริมบุคลากรให้มีความความรู้ความเชี่ยวชาญในงานบริการตลอดจนพัฒนาระบบบริหารจัดการเพื่อรองรับการขยายตัวทางธุรกิจของบริษัทในอนาคต

-   ปรับโครงสร้างทางการเงินให้มีความเหมาะสมมากยิ่งขึ้นอันจะนำไปสู่การลดต้นทุนทางธุรกิจ

-   พัฒนาการบริหารจัดการสินทรัพย์ให้สอดคล้องกับแนวโน้มของเศรษฐกิจอย่างมีประสิทธิภาพ

1.2 การเปลี่ยนแปลงและพัฒนาการที่สำคัญในช่วงปี 2555-2557 มีดังนี้

-   บริษัทไม่มีการเปลี่ยนแปลงโครงสร้างการถือหุ้น การจัดการ หรือการประกอบธุรกิจอย่าง
    มีนัยสำคัญในช่วง 3 ปีที่ผ่านมา

-   บริษัทได้มีการเพิ่มทุนจดทะเบียนในบริษัท พรีเมียร์ อินเตอร์ ลิซซิ่ง จำกัด (บริษัทย่อย)
    ที่บริษัทถือหุ้นอยู่ร้อยละ100 ผ่านทางบริษัท พรีเมียร์ แคปปิตอล (2000)
    ซึ่งเป็นบริษัทย่อยอีกแห่งหนึ่ง โดยการเพิ่มทุนจดทะเบียนจำนวน 65 ล้านบาทในปี 2555
    และได้มีการเพิ่มทุนอีกจำนวน 120 ล้านบาท ในปี 2557รวมเป็นทุนจดทะเบียน 320 ล้านบาท

-   บริษัท พรีเมียร์ อินเตอร์ ลิซซิ่ง จำกัด (บริษัทย่อย)
    มีการขยายการบริการในรูปแบบของรถของโดยสารรับ-ส่งพนักงาน และรถรับ-ส่งนักเรียน
    และในปี 2557 จากการให้บริการบริษัทคำนึงถึงความปลอดภัยของพนักงาน นักเรียน
    ผู้โดยสาร บริษัทย่อยจึงได้นำวัตกรรมระบบการจัดการในการให้บริการเต็มรูปแบบ
    มาใช้และมีการฝึกอบรมบุคลากรทั้งกัปตันและมอนิเตอร์

-   บริษัทได้รับการประเมินจาก สำนักงานคณะกรรมการกำกับหลักทรัพย์และตลาดหลักทรัพย์
    (ก.ล.ต.) ร่วมกับสมาคมบริษัทจดทะเบียนและสมาคมส่งเสริมผู้ลงทุนไทย
    ในเรื่องการจัดการประชุมสามัญผู้ถือหุ้น (AGM) อยู่ในเกณฑ์ “ ดีเลิศ ” ด้วยคะแนนเต็ม 100
    คะแนน เป็นระยะเวลา 3 ปี ติดต่อกันตั้งแต่ปี 2555 ถึงปี 2557

-   บริษัทได้รับการประเมิน จากการสำรวจการกำกับดูแลกิจการของบริษัทจดทะเบียน
    บริษัทได้รับคะแนนเฉลี่ยอยู่ในระดับร้อยละ 80-89 หรือระดับดีมาก เป็นระยะเวลาติดต่อกัน 3
    ปี ตั้งแต่ปี 2555 ถึงปี 2557 ซึ่งระดับคะแนนที่บริษัทได้รับนั้นจัดอยู่ใน “Top Quartile”
    ในกลุ่มบริษัทที่มี Market Capitalization ต่ำกว่า 1,000 ล้านบาท

-   ในปี 2556
    บริษัทได้แสดงเจตนารมณ์ในการเป็นแนวร่วมสมาชิกแนวร่วมปฏิบัติของภาคเอกชนไทยในการต่อต้านทุจริต
    พร้อมทั้งได้ดำเนินการยื่นเพื่อทำการขอรับประกาศนียบัตรรับรองฐานะสมาชิกแนวร่วมปฏิบัติของภาคเอกชนไทยในการต่อต้านทุจริตจากคณะกรรมการแนวร่วมปฏิบัติในการต่อต้านการทุจริตในภาคเอกชนไทย
    และเมื่อวันที่ 4 เมษายน 2557
    บริษัทได้รับรองฐานะสมาชิกแนวร่วมปฏิบัติของภาคเอกชนไทยในการต่อต้านทุจริต
    จากสมาคมส่งเสริมสถาบันกรรมการบริษัทไทย

-   บริษัทได้รับการประเมินจากสถาบันไทยพัฒน์
    ร่วมกับสำนักงานคณะกรรมการกำกับหลักทรัพย์และตลาดหลักทรัพย์
    เรื่องการป้องกันการมีส่วนเกี่ยวข้องกับคอร์รัปชั่น (Anti-Corruption progress
    indicator) อยู่ในระดับ 4 “ได้รับการรับรอง (Certified)”

-   บริษัทได้รับการคัดเลือกจากสถาบันไทยพัฒน์ ในการจัดอันดับธุรกิจด้านการพัฒนาความยั่งยืน
    มีการดำเนินธุรกิจโดดเด่นด้านสิ่งแวดล้อม สังคมและธรรมาภิบาล(ESG100)
    บริษัทเป็น1ใน100บริษัท จาก 567 บริษัทในตลาดหลักทรัพย์แห่งประเทศไทย

1.3 โครงสร้างการถือหุ้น ณ วันที่ 31 ธันวาคม 2557 เป็นดังนี้

PE = บมจ. พรีเมียร์ เอ็นเตอร์ไพรซ์ PREMIER ENTERPRISE PUBLIC COMPANY LIMITED

PC2000 = บจ. พรีเมียร์ แคปปิตอล (2000) PREMIER CAPITAL (2000) COMPANY
LIMITED

PIL = บจ. พรีเมียร์ อินเตอร์ ลิซซิ่ง PREMIER INTER LEASING COMPANY LIMITED

PB = บจ. พรีเมียร์โบรคเคอร์เรจ PREMIER BROKERAGE COMPANY LIMITED

PLMS = บจ. พรีเมียร์ แอลเอ็มเอส PREMIER LMS COMPANY LIMITED

2. ลักษณะการประกอบธุรกิจ

2.1 โครงสร้างรายได้ของบริษัทและบริษัทย่อย

บริษัทมีรายได้ส่วนใหญ่มาจากธุรกิจให้บริการรถเช่าเพื่อการดำเนินงาน (Operation Lease)
ซึ่งดำเนินงานโดยบริษัทย่อย คือ บริษัท พรีเมียร์ อินเตอร์ ลิซซิ่ง จำกัด

+------------------+-----+------+------+---+------+---+------+---+
| สายผลิตภัณฑ์ /      | ดำ  | %    | ปี    | % | ปี    | % | ปี    | % |
| กลุ่มธุรกิจ          | เนิน | การ  | 2557 |   | 2556 |   | 2555 |   |
|                  | การ | ถือหุ้น |      |   |      |   |      |   |
|                  |     |      | ร    |   | ร    |   | ร    |   |
|                  | โ   | ของ  | ายได้ |   | ายได้ |   | ายได้ |   |
|                  | ดยบ | บริษัท |      |   |      |   |      |   |
|                  | ริษัท |      | (ล้าน |   | (ล้าน |   | (ล้าน |   |
|                  |     | ในป  | บาท) |   | บาท) |   | บาท) |   |
|                  |     | ัจจุบัน |      |   |      |   |      |   |
+------------------+-----+------+------+---+------+---+------+---+
| บริการสินเชื่อธ      | PC2 | 10   | 1    | 2 | 1    | 2 | 1    | 2 |
| ุรกิจและให้เช่าอุปกรณ์ | 000 | 0.00 | 2.42 | . | 2.17 | . | 3.66 | . |
|                  |     |      |      | 2 |      | 2 |      | 4 |
| - คอมพิวเตอร์      | PIL | 10   | 51   | 4 | 50   | 3 | 52   | 4 |
|                  | ^(  | 0.00 | 3.42 |   | 7.57 |   | 3.10 |   |
| บริการรถเ         | /1) |      |      | 9 |      | 9 |      | 9 |
| ช่าเพื่อการดำเนินงาน |     |      |      | 2 |      | 3 |      | 3 |
|                  |     |      |      | . |      | . |      | . |
|                  |     |      |      | 7 |      | 0 |      | 5 |
|                  |     |      |      | 4 |      | 3 |      | 6 |
+------------------+-----+------+------+---+------+---+------+---+
| น                | PB  | 9    | 2    | 3 | 1    | 3 | 1    | 3 |
| ายหน้าประกันวินาศภัย | ^(  | 9.99 | 0.61 | . | 8.25 | . | 7.19 | . |
|                  | /1) |      |      | 7 |      | 3 |      | 0 |
|                  |     |      |      | 2 |      | 4 |      | 7 |
+------------------+-----+------+------+---+------+---+------+---+
| บริการจัดการสินเชื่อ  | P   | 9    | 1.10 | 0 | 2.05 | 0 | 1.97 | 0 |
|                  | LMS | 9.94 |      | . |      | . |      | . |
| ค่าบริการอื่น        | ^(  |      | 6.10 | 2 | 5.57 | 3 | 3.20 | 3 |
|                  | /1) |      |      | 0 |      | 8 |      | 5 |
|                  |     |      |      |   |      |   |      |   |
|                  | PE  |      |      | 1 |      | 1 |      | 0 |
|                  |     |      |      | . |      | . |      | . |
|                  |     |      |      | 1 |      | 0 |      | 5 |
|                  |     |      |      | 0 |      | 2 |      | 8 |
+------------------+-----+------+------+---+------+---+------+---+
| รวมรายได้         |     |      | 55   | 1 | 54   | 1 | 55   | 1 |
|                  |     |      | 3.65 | 0 | 5.61 | 0 | 9.12 | 0 |
|                  |     |      |      | 0 |      | 0 |      | 0 |
|                  |     |      |      | . |      | . |      | . |
|                  |     |      |      | 0 |      | 0 |      | 0 |
|                  |     |      |      | 0 |      | 0 |      | 0 |
+------------------+-----+------+------+---+------+---+------+---+

หมายเหตุ /1 บริษัทย่อยลงทุนโดย บจ.พรีเมียร์ แคปปิตอล (2000)

2.2 ลักษณะผลิตภัณฑ์หรือบริการ

2.2.1 ธุรกิจการให้บริการรถเช่าเพื่อการดำเนินงาน

(1) ลักษณะของการบริการ

เป็นการให้บริการจัดหายานพาหนะให้กับผู้ประกอบการที่เป็นนิติบุคคล หน่วยงานราชการ
และกลุ่มรัฐวิสาหกิจ ในรูปแบบการให้ “เช่า” (Leasing) โดยมีลักษณะเป็นสัญญาเช่าดำเนินงาน
(Operating Lease) อาทิ รถยนต์สำหรับผู้บริหาร รถยนต์เพื่อการขนส่ง
รถโดยสารไม่ประจำทางสำหรับรับ-ส่งผู้โดยสาร รถรับ-ส่งนักเรียน และรถยนต์เพื่อการพาณิชย์อื่นๆ
อายุสัญญาอยู่ระหว่าง 3-5 ปี
การให้บริการมีทั้งการให้บริการตามสัญญาเช่าระยะยาวและการให้บริการรถเช่าพร้อมพนักงานขับรถ
โดยบริษัทมีประเภทรถยนต์เช่าหลากหลายประเภท ได้แก่ รถยนต์นั่งขนาด ตั้งแต่ 1,500 CC ขึ้นไป
รถยนต์นั่งอเนกประสงค์ รถกระบะ รถตู้ และรถโดยสาร

บริษัทให้บริการในลักษณะครบวงจร
โดยเริ่มตั้งแต่การวิเคราะห์และนำเสนอเงื่อนไขการเช่าเพื่อให้รองรับกับธุรกิจของลูกค้าตรงตามวัตถุประสงค์ในการใช้งานของลูกค้าพร้อมกับการจัดทำประกันรถยนต์ประเภทชั้น
1 การจดทะเบียนและต่อภาษีรถยนต์ การบำรุงรักษาและการซ่อมแซมตามกำหนดระยะทาง
รวมทั้งการจัดรถทดแทนให้ใช้ในกรณีรถขัดข้องหรือเกิดอุบัติเหตุ บริษัทมีบริการหลังการขาย
โดยผ่านศูนย์ประสานงาน (Call Center) ให้บริการในรูปแบบ One Stop Service
ในการดูแลลูกค้า นัดหมายนำรถยนต์เข้ารับการบำรุงรักษา ประสานงาน ให้คำแนะนำในเรื่องต่างๆ
พร้อมทีมช่างมืออาชีพ และรถซ่อมบำรุงเคลื่อนที่ (Mobile Service)
รวมทั้งให้ผู้บริโภคสามารถทราบเส้นทางการเดินทางและระยะเวลาในการเดินทาง
เพื่อความสะดวก รวดเร็วตลอด 24 ชั่วโมง

(2) การตลาดและการแข่งขัน

ธุรกิจลิสซิ่งในประเทศไทยแบ่งลักษณะผู้ประกอบการออกได้เป็น 2 กลุ่มหลัก คือ
กลุ่มที่มุ่งเน้นให้เช่าทรัพย์สินแบบสัญญาเช่าทางการเงิน (Finance Lease) และสัญญาเช่าซื้อ
กับกลุ่มที่มุ่งเน้นการให้เช่าแบบสัญญาเช่าดำเนินงาน (Operating Lease) โดยบริษัท พรีเมียร์
อินเตอร์ ลิซซิ่ง จำกัด จัดอยู่ในกลุ่มหลังและอยู่ในฐานะบริษัทชั้นนำของธุรกิจลิสซิ่ง

จากข้อมูลของสมาคมรถเช่าไทย เปิดเผยภาพรวมตลาดรถเช่าในปี 2557
ที่ผ่านมาว่าหดตัวลงประมาณ 15-20% จากมูลค่าทางการตลาดรวมของรถเช่า 20,000
ล้านบาทของปี 2556 ในปี 2557
ตลาดมีการแข่งขันที่รุนแรงเนื่องจากมีจำนวนผู้ประกอบการทั้งที่เป็นสมาชิกสมาคมผู้ประกอบการรถเช่าและผู้ประกอบการรายอื่นเข้ามาแข่งขันกัน
มากขึ้น
โดยผู้ประกอบการต่างก็ใช้กลยุทธ์ทางด้านราคาเข้ามาใช้เพื่อดึงดูดลูกค้าส่งผลให้ราคาค่าเช่ารถยนต์ลดลง
20-30% ประกอบกับอุปสงค์รถยนต์ในประเทศยังลงลดอย่างต่อเนื่อง
จากรายงานยอดการขายรถยนต์ในประเทศไทย ปี 2557 ของหอการค้าไทย-ญี่ปุ่น
สรุปยอดขายรถยนต์รวมตั้งแต่เดือนมกราคม – ธันวาคม 2557 ทำได้ทั้งสิ้น 859,651 คัน ลดลง
34.4 % เมื่อเทียบกับปี 2556 ที่ทำได้ 1,310,550 คัน

การดำเนินงานของบริษัท พรีเมียร์ อินเตอร์ ลิสซิ่ง จำกัด ในปี 2557
จึงมุ่งเน้นในการขยายธุรกิจไปสู่บริการรูปแบบต่างๆ ที่มีมาตรฐาน
พร้อมสร้างมูลค่าเพิ่มของการบริการ มีแผนการลงทุนเพิ่มเติมในธุรกิจรถรับ – ส่งพนักงาน
รถโดยสารไม่ประจำทาง รถโรงเรียน
รวมทั้งมีการวางแผนพัฒนาคุณภาพเพื่อยกระดับมาตรฐานรถเช่าให้สูงขึ้นโดยเฉพาะการให้เช่ารถยนต์พร้อมพนักงานขับรถที่ผ่านหลักสูตรการอบรมที่ได้มาตรฐาน
เพื่อทักษะในการขับขี่อย่างมืออาชีพ สามารถให้บริการลูกค้าให้เกิดความพึงพอใจสูงสุด

บริษัท พรีเมียร์ อินเตอร์ ลิสซิ่ง จำกัด
ได้พัฒนากลยุทธ์ทางการตลาดโดยมุ่งเน้นการแข่งขันด้วยการบริการที่มีคุณภาพได้มาตรฐานทดแทนการแข่งทางราคาเป็นปัจจัยสำคัญ
โดยเริ่มตั้งแต่การจัดหาผลิตภัณฑ์หรือบริการที่มีคุณภาพจากตัวแทนจำหน่ายรถยนต์ที่ได้รับการแต่งตั้งอย่างเป็นทางการ
พร้อมบริการซ่อมบำรุงที่ได้มาตรฐานจากค่ายผู้ผลิต

รถยนต์ต่างๆ ทั่วประเทศ
การขยายทีมปฏิบัติงานเพื่อนำเสนอบริการรถเช่าที่เหมาะสมกับการดำเนินธุรกิจของลูกค้าประเภทต่างๆ
บริการ 24 ชั่วโมงในกรณีรถเสียหรืออุบัติเหตุ
บริการจัดการฝึกอบรมขับขี่ปลอดภัยให้กับลูกค้าร่วมกับองค์กรคู่ค้า
เพื่อสร้างความแตกต่างและประโยชน์ต่อลูกค้าสูงสุด

(3) กลยุทธ์ในการแข่งขัน

บริษัทได้เตรียมความพร้อมสำหรับการแข่งขันในทุกด้าน ทั้งการลงทุนทางเทคโนโลยี
รูปแบบการให้บริการ การหมั่นอบรมฝึกฝนพนักงานอย่างสม่ำเสมอ การให้บริการที่ครบวงจร
ตั้งแต่การเลือกใช้รถยนต์ให้เหมาะกับความต้องการของลูกค้า ไปจนถึงรายละเอียดปลีกย่อย เช่น
การจดทะเบียน การประกันภัย ตลอดจนการขยายเครือข่ายศูนย์บริการที่ครอบคลุมทั่วประเทศ
โดยทางบริษัทให้บริการทุกวัน ตลอด 24 ชั่วโมง
บริษัทมีความพร้อมที่จะให้บริการปล่อยเช่ารถที่เหมาะสมกับการดำเนินธุรกิจของลูกค้าทั้งการเช่าแบบระยะยาว
การเช่าแบบรายวัน และการเช่าแบบรายเที่ยว
รวมถึงรถยนต์ที่ให้เช่ามีครอบคลุมหลากหลายประเภททั้ง รถเก๋ง รถกระบะ รถตู้
รถบรรทุกและรถโดยสารขนาดใหญ่
สำหรับพนักงานขับรถของบริษัทได้มีการจัดฝึกอบรมพนักงานขับรถอย่างสม่ำเสมอเพื่อสามารถบริการลูกค้าอย่างมืออาชีพ
บริษัทยังมีบริการจัดหลักสูตรการขับขี่อย่างปลอดภัยโดยผู้เชี่ยวชาญมืออาชีพให้กับลูกค้าที่สนใจเพื่อให้ลูกค้าใช้รถยนต์ได้อย่างปลอดภัย
เป็นการสร้างความแตกต่างอย่างชัดเจน
และสร้างความไว้วางใจเพื่อให้เกิดประโยชน์สูงสุดให้กับลูกค้า
ซึ่งจะช่วยเสริมความสามารถในการแข่งขันของบริษัทให้คงอยู่ในระดับบริษัทชั้นนำของธุรกิจต่อไป

(4) ลักษณะลูกค้าและกลุ่มลูกค้าเป้าหมาย

เน้นการให้บริการกลุ่มลูกค้าผู้ประกอบธุรกิจเป็นหลัก รวมถึงหน่วยงานราชการและรัฐวิสาหกิจ
โดยกลุ่มลูกค้าหลัก 3 อันดับแรกในปัจจุบัน คือ กลุ่มธุรกิจพลังงานและปิโตเคมี
กลุ่มธุรกิจอุตสาหกรรมเกษตร กลุ่มบริษัทพรีเมียร์
รวมทั้งองค์กรธุรกิจขนาดใหญ่มีโครงการสวัสดิการการเดินทางให้แก่พนักงาน

(5) การจำหน่ายและช่องทางการจำหน่าย

บริษัทใช้การนำเสนอบริการโดยตรงกับลูกค้า และจัดให้มีศูนย์บริการทั่วประเทศ
เพื่อให้ลูกค้าสามารถเข้ารับบริการได้สะดวกยิ่งขึ้น รวมทั้งจัดทำเว็บไซต์
http://pil.premier.co.th ไว้สำหรับบริการลูกค้า ทั้งในการต่ออายุสัญญา
หรือพิจารณาสินค้าและบริการอื่นๆ เพิ่มเติมได้

(6) การจัดหาผลิตภัณฑ์หรือบริการ

บริษัทได้จัดหารถยนต์ตามความต้องการของลูกค้า
จากตัวแทนจำหน่ายรถยนต์อย่างเป็นทางการที่ได้รับการแต่งตั้งจากผู้ผลิตรถยนต์จึงทำให้บริษัทจัดหาผลิตภัณฑ์ที่มีคุณภาพรวมทั้งได้รับการรับประกันผลิตภัณฑ์โดยตรงจากผู้ผลิตรถยนต์

2.2.2 ธุรกิจการให้บริการเป็นนายหน้าประกันวินาศภัย

เป็นการให้บริการจัดหาประกันภัยประเภทต่างๆ
ที่ให้ความคุ้มครองเหมาะสมสอดคล้องกับความต้องการของลูกค้า
โดยคัดเลือกบริษัทประกันภัยที่มีสถานะมั่นคง มีหลักการชดใช้ค่าสินไหมอย่างยุติธรรมและรวดเร็ว
ให้คำแนะนำในการทำประกันภัยที่จำเป็นกับความเสี่ยงภัยเพื่อให้ลูกค้าเลือกตามความต้องการ
และให้บริการเกี่ยวกับการเรียกร้อง ค่าสินไหมทดแทนแก่ลูกค้า
ทั้งกลุ่มลูกค้าที่เป็นผู้ประกอบการธุรกิจ (นิติบุคคล) และบุคคลทั่วไป

(1) ลักษณะของการบริการ

    ให้คำปรึกษาเกี่ยวกับการทำประกันภัยประเภทต่าง ๆ
    ที่เหมาะสมและตรงตามความต้องการของลูกค้า
    และให้บริการด้านการเรียกร้องค่าสินไหมทดแทนจากบริษัทประกันภัย
    ประกอบด้วยประกันภัยหลัก 5 ประเภท ดังนี้

-   ประกันภัยรถยนต์

-   ประกันอัคคีภัย

-   ประกันภัยทางทะเลและขนส่ง

-   ประกันภัยเบ็ดเตล็ด

-   ประกันสุขภาพ

(2) ภาวะการตลาดและภาวะการแข่งขัน

ธุรกิจประกันภัยในปี 2557 เมื่อเทียบกับปีที่ผ่านมาการขยายตัวราว 11-12% ในปี 2557
หากแยกย่อยจะพบว่าประกันชีวิตโตเฉลี่ย 13-14% ขณะที่ประกันวินาศภัยโตไม่ถึง 2%
เนื่องจากเบี้ยประกันรถยนต์มีสัดส่วน 58-60% ของทั้งธุรกิจประกันภัย
จากยอดขายรถยนต์ที่ลดลงหลังจากโครงการรถคันแรกหมดลงมีปัญหาหนี้สินครัวเรือน ค่าครองชีพสูง
และปัญหาการเมือง จึงส่งผลกระทบต่อธุรกิจประกันวินาศภัย

ทิศทางการแข่งขันจะรุนแรงมากขึ้น ตลาดประกันภัยหลายภาคส่วนมีการแข่งขันด้วยราคา
ชิงฐานลูกค้ากันค่อนข้างมาก เฉพาะอย่างยิ่งประกันทรัพย์สินและประกันภัยรถยนต์
ทำให้ผู้บริโภคได้รับประโยชน์จากการแข่งขัน
ดังนั้นการเน้นรักษาฐานลูกค้าต่ออายุกรมธรรม์ถือเป็นสิ่งที่สำคัญ

สำหรับการประกันภัยประเภทอื่น ๆ อาทิ ประกันอุบัติเหตุส่วนบุคคล
การประกันสุขภาพมีแนวโน้มเพิ่มขึ้น
เนื่องจากเป็นทางเลือกหนึ่งที่ช่วยให้ได้รับการรักษาพยาบาลที่ดีนอกเหนือจากการได้รับจากสวัสดิการของรัฐ

นอกจากนี้ การขยายตัวโดยผ่านช่องทางการขายตรงผ่านระบบออนไลน์
ที่มีความสะดวกและรวดเร็วเป็นการช่วยสร้างโอกาสในการเข้าถึงกลุ่มเป้าหมายได้อย่างมีประสิทธิภาพและเป็นปัจจัยบวกต่อตลาดประกันภัย

  (3) กลยุทธ์ในการแข่งขัน

1)  มุ่งเน้นในการให้บริการที่มีคุณภาพและประสิทธิภาพ รวมทั้งความเป็นมืออาชีพให้แก่ลูกค้า
    โดยเสริมสร้าง พัฒนาบุคลากรให้มีความรู้และทักษะในด้านวิชาการ
    การบริการรวมทั้งด้านภาษาต่างประเทศให้มากยิ่งขึ้นเพื่อรองรับการขยายตัวของตลาดประชาคมเศรษฐกิจอาเซียน

2)  พัฒนากระบวนการทำงานโดยนำเทคโนโลยีและระบบการทำงานใหม่ๆ
    มาช่วยเพิ่มประสิทธิภาพในการทำงาน เพื่อให้การบริการมีคุณภาพ น่าเชื่อถือและรวดเร็ว
    ทั้งงานด้านการขาย
    และบริการหลังการขายในการเรียกร้องค่าสินไหมทดแทนที่เป็นธรรมและรวดเร็ว

3)  จัดหาผลิตภัณฑ์ที่สอดคล้องและเหมาะสมกับความต้องการของกลุ่มลูกค้า

4)  สร้างพันธมิตรทางธุรกิจที่เป็นปัจจัยหลัก สร้างความเชื่อมั่น จัดหาพันธมิตรที่มีความ

มั่นคงมีเสถียรภาพ เพื่อสร้างความมั่นใจให้กับลูกค้า

(4) ลักษณะลูกค้าและกลุ่มลูกค้าเป้าหมาย

เน้นให้บริการกับกลุ่มบริษัทพรีเมียร์ รวมทั้งกลุ่มลูกค้าทั่วไปที่อยู่ในด้านธุรกิจภาคอุตสาหกรรม
ภาคการค้า ภาคการขนส่ง และภาคการบริการ

(5) การจัดจำหน่ายและช่องทางการจำหน่าย

มีช่องทางการจัดจำหน่าย 4 ทางหลัก ๆ ในการเข้าถึงลูกค้าดังนี้

1)  เจ้าหน้าที่การตลาดของบริษัท

2)  การแนะนำจากบริษัทในเครือ

3)  ตัวแทนอิสระภายนอก

4)  เว็บไซต์ของบริษัท

(6) การจัดหาผลิตภัณฑ์หรือบริการ

บริษัทมีนโยบายในการจัดหาผลิตภัณฑ์ที่จำเป็นต่อการป้องกันความเสี่ยงภัยและเป็นประโยชน์แก่ลูกค้า
มีความคุ้มครองภัยที่เหมาะสม สอดคล้องกับความต้องการของลูกค้า
โดยคัดเลือกบริษัทประกันภัยที่มั่นคง มีหลักการชดใช้
ค่าสินไหมอย่างยุติธรรมเพื่อให้ลูกค้าเลือกใช้บริการตามความต้องการ

3. การบริหารความเสี่ยง

การบริหารความเสี่ยงเป็นกระบวนการสำคัญที่จะช่วยส่งเสริมให้สามารถบรรลุวัตถุประสงค์และเป้าหมาย
ซึ่งจะนำไปสู่การสร้างมูลค่าเพิ่มให้กับองค์กร ผู้ถือหุ้น และผู้มีส่วนได้เสียต่าง ๆ
และสามารถเติบโตได้อย่างยั่งยืน โดยใช้การบริหารความเสี่ยงตามแนวทาง COSO Enterprise
Risk Management (COSO ERM)

โครงสร้างการบริหารความเสี่ยง

บริษัทได้กำหนดให้มีผู้รับผิดชอบงานด้านบริหารความเสี่ยง เพื่อให้การบริหารความเสี่ยง
มีการดำเนินการอย่างมีประสิทธิภาพและเกิดประสิทธิผลสูงสุด ซึ่งประกอบด้วยกรรมการบริษัท 1
ท่าน และผู้บริหารระดับสูงของบริษัทย่อย
ดำเนินงานภายใต้การกำกับดูแลของคณะกรรมการตรวจสอบ โดยมีหน้าที่และความรับผิดชอบดังนี้

  คณะกรรมการบริษัทและคณะกรรมการตรวจสอบ

มีหน้าที่ส่งเสริมให้เกิดวัฒนธรรมการบริหารความเสี่ยงภายในบริษัท กำหนดนโยบาย
อนุมัติระดับความเสี่ยงที่ยอมรับได้ และระดับเบี่ยงเบนที่ยอมรับได้ (Risk Appetite & Risk
Tolerance) กำหนดทิศทางหรือแนวทางในการบริหารความเสี่ยง
ให้คำแนะนำและดำเนินการเพื่อให้มั่นใจว่าผู้บริหารมีเครื่องมือและกระบวนการที่เหมาะสมในการจัดการ
ความเสี่ยง สอบทานการปฏิบัติตามกระบวนการบริหารความเสี่ยง
เพื่อให้มั่นใจว่ากระบวนการยังสามารถนำไปปฏิบัติ ได้อย่างเหมาะสม

  กรรมการผู้จัดการ

ทำหน้าที่เป็นที่ปรึกษาให้แก่คณะกรรมการบริหารความเสี่ยง ในการสนับสนุน
ส่งเสริมการบริหารความเสี่ยงและการควบคุมภายในให้เป็นกระบวนการที่ต่อเนื่อง
รายงานความเสี่ยงที่สำคัญต่อคณะกรรมการบริษัทเพื่อพิจารณา
ติดตามและให้ข้อสังเกตในการบริหารความเสี่ยงขององค์กร

  คณะกรรมการบริหารความเสี่ยง

มีหน้าที่และความรับผิดชอบในการกำหนดแผนงานและกรอบการบริหารความเสี่ยง
ประเมิน/วิเคราะห์ความเสี่ยงและผลกระทบ
จัดทำแผนบริหารจัดการความเสี่ยงที่เหมาะสมและทันต่อสถานการณ์เพื่อลดผลกระทบที่เกิดขึ้นหรือให้หมดไป
ดูแลและติดตามการดำเนินการตามแผนบริหารความเสี่ยงของบริษัทให้เกิดประสิทธิผลในทางปฏิบัติ
ปรับปรุงหรือทบทวนแผนบริหารความเสี่ยงกรณีที่ปัจจัยความเสี่ยงเปลี่ยนแปลง รวมทั้งประเมิน
ติดตาม รายงานผลการดำเนินงานตามแผนบริหารความเสี่ยง
มีการควบคุมภายในที่สำคัญตามกำหนดเวลา

กรอบการบริหารความเสี่ยงและกระบวนการบริหารความเสี่ยง

บริษัทได้นำระบบการบริหารความเสี่ยงตามหลัก COSO ERM มาเป็นแนวทางในการบริหารจัดการ
โดยคณะกรรมการบริหารความเสี่ยงซึ่งประกอบด้วยคณะผู้บริหารระดับสูงร่วมกัน
วิเคราะห์และคาดการณ์ถึงเหตุการณ์ หรือความเสี่ยงที่อาจจะเกิดขึ้น
รวมทั้งการระบุแนวทางในการจัดการกับความเสี่ยงดังกล่าว ให้อยู่ในระดับที่เหมาะสมหรือยอมรับได้
โดยมีการประเมินความเสี่ยงเป็นรายไตรมาส และนำรายงานเสนอต่อคณะกรรมการตรวจสอบ
เพื่อช่วยให้องค์กรบรรลุในวัตถุประสงค์ที่ต้องการ
และสามารถตอบสนองต่อสภาพแวดล้อมในการดำเนินธุรกิจที่เปลี่ยนแปลงไปอย่างรวดเร็วได้อย่างทันการ
เพื่อแก้ไขสถานการณ์ก่อนที่จะเป็นปัญหาลุกลาม
รวมไปถึงการใช้ประโยชน์จากความเสี่ยงในการแสวงหาโอกาสในการดำเนินธุรกิจใหม่ ๆ

การกำหนดประเภทความเสี่ยง

บริษัทได้กำหนดและระบุความเสี่ยงโดยจำแนกประเภทและที่มาของความเสี่ยงไว้
จากการประเมินความเสี่ยงโดยพิจารณาตามกรอบการบริหารความเสี่ยงและแนวโน้มจากปัจจัยภายนอกรวมถึงปัจจัยภายใน
ในปี 2557 บริษัทได้กำหนดความเสี่ยงที่อาจมีผลกระทบกับธุรกิจของบริษัทไว้ 4 ประเภท ได้แก่

(1) ความเสี่ยงจากสภาพแวดล้อมทางธุรกิจ

(2) ความเสี่ยงด้านการเงิน

(3) ความเสี่ยงจากการดำเนินงาน

(4) ความเสี่ยงด้านการบริหาร

1)  ความเสี่ยงด้านสภาพแวดล้อมทางธุรกิจ – การตลาดและการแข่งขัน

เนื่องจากธุรกิจให้เช่ารถยนต์มีข้อจำกัดทางด้านกฎหมายในการดำเนินธุรกิจไม่มาก
จึงทำให้มีผู้ที่สนใจประกอบธุรกิจเช่ารถยนต์เป็นจำนวนมาก โดยในปัจจุบันมี
ผู้ประกอบการที่เป็นสถาบันการเงิน ผู้แทนจำหน่ายรถยนต์ ผู้ผลิตรถยนต์ และผู้ประกอบการทั่วไป
รวมทั้งผู้ประกอบการที่มีเงินทุนจำนวนมากจากต่างประเทศมาลงทุนในธุรกิจนี้
ทำให้มีการแข่งขันสูงในตลาดอุตสาหกรรมรถเช่า โดยเฉพาะการแข่งขันด้านราคา
ซึ่งอาจส่งผลกระทบต่อยอดขาย และผลกำไรของบริษัท

เพื่อลดความเสี่ยงดังกล่าว
บริษัทจึงมุ่งเน้นในการขยายธุรกิจโดยให้ความสำคัญกับการให้บริการที่ดีในรูปแบบต่างๆจากคู่แข่ง
รวมทั้งหาตลาดที่มีความต้องการเฉพาะโดยการคัดเลือกลูกค้าที่ให้ความสำคัญในการบริการที่มีคุณภาพมากกว่าราคาค่าเช่าโดยขยายฐานลูกค้าไปยังหลากหลายภาคอุตสาหกรรม
พร้อมสร้างมูลค่าเพิ่มของการบริการ เช่น
การให้บริการเช่ารถพร้อมผู้ประสานงานดูแลรถให้กับลูกค้ารายใหญ่
การให้บริการเช่ารถพร้อมพนักงานขับรถที่ผ่านหลักสูตรการอบรมที่ได้มาตรฐาน
การนำเสนอบริการตรวจสอบและจัดทำรายงานการใช้รถยนต์ผ่านระบบ GPS Tracking
รวมทั้งการให้บริการหลังการขายอย่างมีคุณภาพ ความรวดเร็วในจัดหารถทดแทน
การจัดกิจกรรมลูกค้าสัมพันธ์อย่างต่อเนื่อง
ในขณะเดียวกันบริษัทพยายามลดต้นทุนการดำเนินงานด้านการจัดหารถยนต์และต้นทุนทางการเงินเพื่อเพิ่มขีดความสามารถในการแข่งขันในธุรกิจให้มากยิ่งขึ้นจากแผนบริหารจัดการข้างต้น
ในปีที่ผ่านมาลูกค้าให้ความสนใจและติดตั้งระบบ GPS
ซึ่งการให้บริการดังกล่าวได้รวมถึงการจัดทำรายงานการใช้รถให้กับลูกค้า
และช่วยลูกค้าบริหารการใช้รถ วางแผนการเดินทาง อัตราการสิ้นเปลืองเชื้อเพลิง
รวมถึงลดอุบัติเหตุได้
บริษัทสามารถลดความเสี่ยงในการแข่งขันด้านราคาได้จากมูลค่าเพิ่มของการบริการดังกล่าว

2)  ความเสี่ยงด้านการเงิน – การบริหารทรัพย์สินที่หมดอายุสัญญาเช่า

จากสภาวะของตลาดรถยนต์ใช้แล้วในปัจจุบันซึ่งมีปริมาณมาก
อันเป็นผลจากรถที่ถูกยึดจากโครงการรถคันแรกเข้ามาในตลาดรถใช้แล้วเป็นจำนวนมาก
ทำให้มีผลกระทบต่อราคาขายรถยนต์ใช้แล้วดังกล่าว
ซึ่งผลกระทบดังกล่าวที่เกิดขึ้นนั้นเกิดจากปัจจัยภายนอกที่ไม่สามารถควบคุมได้
และอาจเป็นผลกระทบในระยะสั้น เพื่อเป็นการป้องกันความเสี่ยงที่เกิดขึ้น
บริษัทและบริษัทย่อยได้ใช้หลักความระมัดระวังเลือกที่จะแสดงมูลค่าสินทรัพย์สะท้อนมูลค่าปัจจุบันทั้งหมด
ทำการปรับมูลค่ารถยนต์ตามราคาที่คาดว่าจะขายได้ในอนาคต จากราคาตลาดปัจจุบัน
อีกทั้งบริษัทมีแผนบริหารจัดการสำหรับรถที่ครบกำหนดสัญญาในอนาคต
โดยการเจรจาขยายสัญญากับลูกค้าเดิมออกไปและนำรถครบสัญญาที่มีสภาพดีมาปล่อยเช่าใหม่ร้อยละ
8.75 การจำแนกคุณภาพรถครบสัญญาเพื่อนำไปจำหน่ายให้กับผู้ใช้โดยตรงร้อยละ 7.60 ทั้งนี้
เพื่อให้บริษัทได้รับประโยชน์สูงสุด

3)  ความเสี่ยงด้านการดำเนินงาน -
    การขาดแคลนแรงงานในตลาดพนักงานขับรถชนิดพิเศษมีจำนวนน้อย

สืบเนื่องจากบริษัทได้มีการขยายตัวในธุรกิจการให้บริการรถโดยสารรับจ้างพร้อมพนักงานขับรถ
ซึ่งต้องจัดหาพนักงานขับรถที่มีใบอนุญาตประเภท ท.2 คือรถรับจ้างสาธารณะ
อย่างไรก็ตามจากการขยายตัวของธุรกิจโลจิสติกส์ของ AEC ทำให้ตลาดแรงงานมีความต้องการ
พนักงานขับรถชนิดพิเศษจำนวนเพิ่มมากขึ้น เพื่อรองรับการขยายตัวดังกล่าว
อีกทั้งกรมการขนส่งซึ่งเป็นหน่วยงานโดยตรงในจัดการฝึกอบรมพนักงานขับรถดังกล่าวไม่สามารถจัดหาคนได้เพียงพอ
ดังนั้นเพื่อลดความเสี่ยงจากการขาดแคลนพนักงานขับรถพิเศษบริษัทจึงได้เพิ่มช่องทางในการจัดหาพนักงาน
จากแหล่งอื่นดังกล่าว เช่น จากนิคมอุตสาหกรรมต่างๆ จากแหล่งงานภาครัฐและสถานศึกษา
และจากกิจกรรมตลาดแรงงานตาม Exhibition ต่างๆ รวมถึงบริษัทยังมีแผนในการจัดตั้ง
Drivers Academy
เพื่ออบรมและสร้างพนักงานขับรถดังกล่าวเพื่อรับรองการขยายตัวธุรกิจของบริษัทในอนาคต
กอบกับการที่บริษัทใส่ใจให้ความสำคัญกับการดูแลพนักงาน
รวมทั้งสวัสดิการต่างๆให้ความมั่นคงในชีวิตการทำงาน
ซึ่งเชื่อว่าบริษัทจะรักษาพนักงานที่มีคุณภาพไว้ได้

4)  ความเสี่ยงเรื่องการบริหาร แบ่งออกเป็น 2 เรื่อง

4.1 ความเสี่ยงเรื่องการรักษาฐานลูกค้าเก่า

ความเสี่ยงจากการที่ภาวะตลาดรถเช่ามีการแข่งขันเรื่องราคาสูงมาก
บริษัทจึงมีแผนบริหารจัดการความเสี่ยงดังกล่าวโดยการมุ่งเน้นพัฒนาคุณภาพในการให้บริการอย่างต่อเนื่องเพื่อสร้างความพึงพอใจสูงสุดต่อลูกค้า
ทั้งในเรื่องระบบบริหารจัดการรถยนต์ออนไลน์เพื่ออำนวยความสะดวกให้กับทางลูกค้า
การปรับปรุงคุณภาพรถยนต์ทดแทนให้สูงขึ้น การหาพันธมิตรทางธุรกิจรวมถึงศูนย์บริการต่าง ๆ
เพื่อรองรับการใช้บริการของลูกค้าได้มากยิ่งขึ้น
นอกจากนั้นเพื่อสร้างความสัมพันธ์ที่ดีกับลูกค้าผ่านกิจกรรมทางการตลาดในรูปแบบต่าง ๆ เช่น
กิจกรรมทดสอบรถยนต์รุ่นใหม่ที่มีการเปิดตัว การอบรมการขับขี่รถยนต์อย่างปลอดภัย
การดูแลรักษารถยนต์เบื้องต้น
การเชิญลูกค้าเยี่ยมโรงงานดูกระบวนการผลิตของคู่ค้าเพื่อสร้างความเชื่อมั่นในคุณภาพสินค้าและบริการของบริษัท
บริษัทยังได้ขยายฐานลูกค้าที่เน้นคุณภาพในการบริการ เช่น กลุ่มลูกค้าผู้บริหารชาวต่างชาติ
กลุ่มผู้บริหารลูกค้าระดับสูง ลูกค้าตามนิคมอุตสาหกรรมสำคัญต่าง ๆ
และการปล่อยเช่ารถยนต์ให้แก่กลุ่มลูกค้าผู้ประกอบการรายใหม่ซึ่งธุรกิจกำลังเติบโต
โดยมีแผนการขยายสาขาของบริษัทตามภูมิภาคต่าง ๆ เพื่อรองรับการใช้บริการของลูกค้าได้มากขึ้น
ในปีที่ผ่านมา บริษัทสามารถขยายฐานลูกค้าเก่าได้เฉลี่ยร้อยละ 10-30

2.  ความเสี่ยงจากแผนสืบทอดและพัฒนาบุคคลากร 

  บริษัทยึดถือคุณค่าการดำเนินธุรกิจแบบองค์รวมด้วยความเชื่อที่ว่าทุกสิ่งล้วนมีความสัมพันธ์และเป็นส่วนหนึ่ง

ของกันและกัน ความสำเร็จของธุรกิจ
จะเกิดขึ้นไปพร้อมกับความมั่นคงของพนักงานและความยั่งยืนของสังคม จึงตระหนัก
ดีว่าพนักงานเป็นส่วนสำคัญต่อความสำเร็จขององค์กร การสูญเสียพนักงานที่เป็นกำลังสำคัญ
อาจทำให้ประสิทธิภาพและประสิทธิผลในการดำเนินงานลดลง ขาดความต่อเนื่องในการดำเนินธุรกิจ
มีค่าใช้จ่ายเพิ่มเติมในการสรรหาและคัดเลือก
และฝึกอบรมพนักงานใหม่และอาจทำให้เกิดการสูญเสียองค์ความรู้ได้

  เนื่องจากปัจจุบันอายุเฉลี่ยของพนักงานอยู่ในระดับค่อนข้างสูงที่ใกล้จะเกษียณอายุ
  รวมทั้งแนวโน้มการเจริญ

เติบโตทางเศรษฐกิจในภูมิภาคทำให้มีความต้องการบุคลากรด้านประกันภัยที่เพิ่มขึ้น
ซึ่งอาจส่งผลให้เกิดการขาดแคลนบุคลากรในอนาคต ดังนั้น
การสรรหาคนมาทดแทนและส่งเสริมความรู้เพื่อพัฒนาความสามารถของพนักงานจึงเป็นเรื่องสำคัญที่จะต้องเฝ้าระวังเป็นพิเศษในขณะนี้
 บริษัทฯ จึงมีการวางแผนให้การดำเนินธุรกิจต่อเนื่องในระยะยาว
รวมทั้งแผนการพัฒนาบุคคลากรทุกระดับรวมถึงแผนพัฒนาผู้สืบทอดตำแหน่งงานอย่างเป็นระบบ
สร้างวัฒนธรรมและระบบการทำงานให้เกิดการเรียนรู้การทำงานอย่างต่อเนื่อง
รวมถึงการเตรียมบุคลากรเข้าสู่ประชาคมเศรษฐกิจอาเซียนในอนาคต

  ในปี 2558 บริษัท ได้พิจารณาถึงแนวโน้มภาพรวมของรถยนต์ในปี 2558
  ว่าน่าจะมีแนวโน้มการปรับตัวที่ดี

กว่าปีที่ผ่านมา จากข้อมูลของธนาคารแห่งประเทศไทย (ธปท.) ได้คาดการณ์เศรษฐกิจปี 2558
ว่าจะเติบโตประมาณร้อยละ 4 ต่อปี

  ในส่วนของตลาดรถยนต์ใช้แล้วจะยังทรงตัว
  สืบเนื่องจากผลกระทบในโครงการรถคันแรกจากรถที่ถูกยึดยังคง

ส่งผลอยู่ ทั้งนี้ บริษัทได้จัดเตรียมมาตรการรับมือเพื่อช่วยลดผลกระทบดังกล่าว
โดยยังคงมาตรการขยายสัญญาเช่ากับลูกค้า และการนำรถที่ครบสัญญาเช่าแล้วมาปล่อยเช่าระยะสั้น
1-2 ปี 
บริษัทได้ทบทวนมูลค่าคงเหลือของยานพาหนะที่ปล่อยเช่าให้เหมาะสมกับภาวะตลาดเมื่อครบสัญญาเช่าอย่างสม่ำเสมอด้วย

4. ทรัพย์สินที่ใช้ในการประกอบธุรกิจ

4.1 ทรัพย์สินหลักที่บริษัทและบริษัทย่อยใช้ในการประกอบธุรกิจ

ทรัพย์สินถาวรหลักที่ใช้ในการประกอบธุรกิจ ณ วันที่ 31 ธันวาคม 2557 มีดังนี้

+--------------------------------+-------+------+---------------------+
| ประเภท/ลักษณะทรัพย์สิน             | ลัก    | มูลค่า | ภาระผูกพัน            |
|                                | ษณะกร |      |                     |
|                                | รมสิทธิ์ | (ล้าน |                     |
|                                |       | บาท) |                     |
+--------------------------------+-------+------+---------------------+
| บริษัทและบริษัทย่อย                 |       |      |                     |
+--------------------------------+-------+------+---------------------+
| 1. พื้นที่เช่าใช้ประกอบธุรกิจ มีดังนี้ :-  | สัญ    | 4.39 | -ไม่มี-               |
|                                | ญาเช่า |      |                     |
| 1.  อาคารสำนักงาน ที่ตั้งเลขที่ 1     |       |      |                     |
|     ซอยพรีเมียร์ 2                | PIL / |      |                     |
|                                | PB    |      |                     |
| ถนนศรีนครินทร์ แขวงหนองบอน        |       |      |                     |
| เขตประเวศ กรุงเทพฯ              | PIL   |      |                     |
|                                |       |      |                     |
| (พื้นที่เช่ารวม 784.69 ตารางเมตร    | PIL   |      |                     |
| สัญญาเช่าระยะเวลายาว 3 ปี         |       |      |                     |
|                                |       |      |                     |
| ตั้งแต่ 1 มกราคม 2558 ถึง 31       |       |      |                     |
| ธันวาคม 2560 )                  |       |      |                     |
|                                |       |      |                     |
| 2.  อาคารสำนักงานชั้นเดียว         |       |      |                     |
|     ที่ตั้งสำนักงานที่จังหวัดชลบุรี       |       |      |                     |
|                                |       |      |                     |
| เลขที่ 14/1 หมู่ที่ 4 ตำบล /         |       |      |                     |
| อำเภอบางละมุง จังหวัดชลบุรี         |       |      |                     |
|                                |       |      |                     |
| (พื้นที่เช่า 1 ไร่                   |       |      |                     |
| สัญญาเช่าระยะเวลายาว 3 ปี ตั้งแต่ 1  |       |      |                     |
| มิถุนายน 2556 ถึง 31 พฤษภาคม 2559 |       |      |                     |
| )                              |       |      |                     |
|                                |       |      |                     |
| 1.3 อาคารสำนักงาน               |       |      |                     |
| โครงการเมโทรไลฟ์ ปาร์ค           |       |      |                     |
|                                |       |      |                     |
| เลขที่ 888, 888/1-5 ถนนพระราม 9  |       |      |                     |
| แขวงบางกะปิ เขตห้วยขวาง กรุงเทพฯ  |       |      |                     |
| (พื้นที่เช่า 117.69 ตารางเมตร       |       |      |                     |
| สัญญาเช่า 3 ปี ตั้งแต่ 8 พฤษภาคม     |       |      |                     |
| 2557 ถึง 7 พฤษภาคม 2560)        |       |      |                     |
+--------------------------------+-------+------+---------------------+
| 2. รถยนต์สำหรับให้เช่า รวม 1,873   | เป็นเ  | 1,31 | เป็น                 |
| คัน                             | จ้าของ | 1.42 | รถยนต์ภายใต้สัญญาเช่าซื้อ |
|                                |       |      | / ลิสซิ่ง              |
|                                | PIL   |      | และเป็นหลักประกันเงินกู้  |
|                                |       |      | ระยะเวลายาว         |
|                                |       |      |                     |
|                                |       |      | 3-5 ปี 1,257.02      |
|                                |       |      | ล้านบาท              |
+--------------------------------+-------+------+---------------------+
| 3. คอมพิวเตอร์สำหรับให้เช่า รวม 949 | เป็นเ  | 2    | -ไม่มี-               |
| เครื่อง                          | จ้าของ | 2.77 |                     |
|                                |       |      |                     |
|                                | PC    |      |                     |
|                                | (     |      |                     |
|                                | 2000) |      |                     |
+--------------------------------+-------+------+---------------------+

ทรัพย์สินไม่มีตัวตนที่สำคัญในการประกอบธุรกิจ

บริษัทและบริษัทย่อยมีเครื่องหมายการค้าที่กรมทรัพย์สินทางปัญญา
กระทรวงพาณิชย์รับจดทะเบียนไว้แล้ว 8 เครื่องหมาย
ครอบคลุมธุรกิจและผลิตภัณฑ์ที่ดำเนินการได้ทุกประเภท โดยมีเครื่องหมายที่สำคัญคือ
เครื่องหมายบริการ PIL ประเภทบริการ (จำพวก 39 การบริการให้เช่ารถ)
เลขทะเบียนและเลขที่คำขอ บ 11468/405162 เพื่อใช้ในธุรกิจการบริการ ให้เช่ารถ

การจดทะเบียนเครื่องหมายการค้ามีอายุ 10 ปี นับแต่วันที่จดทะเบียน และอาจต่ออายุได้ทุกๆ 10 ปี
ซึ่งที่ผ่านมาบริษัทและบริษัทย่อยได้ทำการต่ออายุมาโดยตลอด

             4.2        นโยบายการลงทุน

                      นอกจากบริษัทย่อยที่มีอยู่ในปัจจุบันแล้ว
บริษัทยังไม่มีนโยบายที่จะลงทุนเพิ่มเติมในธุรกิจอื่น

5. ข้อพิพาททางกฎหมาย

ณ วันที่ 31 ธันวาคม 2557 บริษัทและบริษัทย่อยไม่มีข้อพิพาททางกฎหมาย
ที่ก่อให้เกิดผลเสียหายต่อบริษัทและ บริษัทย่อยที่มีจำนวนสูงกว่าร้อยละ 5 ของส่วนของผู้ถือหุ้น
และไม่มีข้อพิพาททางกฎหมายอื่นใดที่อาจก่อให้เกิดผลกระทบต่อการดำเนินธุรกิจอย่างมีนัยสำคัญ

6. ข้อมูลทั่วไปและข้อมูลสำคัญอื่น

6.1 ข้อมูลทั่วไป

บริษัท พรีเมียร์ เอ็นเตอร์ไพรซ์ จำกัด (มหาชน) : เลขทะเบียนบริษัท 0107536001150

ประเภทธุรกิจ : ดำเนินธุรกิจด้านการลงทุนในธุรกิจบริการทางการเงินได้แก่

ธุรกิจการบริการรถเช่าเพื่อการดำเนินงาน (Operating Lease)

ธุรกิจนายหน้าประกันวินาศภัย ธุรกิจการให้บริการสินเชื่อเพื่อ

ธุรกิจต่างๆ และธุรกิจการให้บริการจัดการสินเชื่อ

ที่ตั้งสำนักงานใหญ่ : เลขที่ 1 พรีเมียร์คอร์เปอเรทปาร์ค ซอยพรีเมียร์ 2

ถนนศรีนครินทร์ แขวงหนองบอน เขตประเวศ

กรุงเทพมหานคร 10250

โทรศัพท์ : 0-2301-1550

โทรสาร : 0-2398-1188

Homepage : www.pe.premier.co.th

ทุนจดทะเบียน : 1,612,152,709 บาท
จำนวนหุ้นสามัญที่ออกจำหน่ายแล้ว : 800,000,000 หุ้น

งานเลขานุการบริษัท

โทรศัพท์ : 0-2301-1569

โทรสาร : 0-2748-2063

E-mail : teerapol@pfc.premier.co.th

นักลงทุนสัมพันธ์

โทรศัพท์ : 0-2301-1550

โทรสาร : 0-2398-1188

E-mail : ircontact@premier-pe.co.th

นิติบุคคลที่บริษัทถือหุ้นตั้งแต่ร้อยละ 10 ขึ้นไป

1) บริษัท พรีเมียร์ แคปปิตอล (2000) จำกัด : เลขทะเบียนบริษัท 0105543016793

สถานที่ตั้ง : เลขที่ 1 พรีเมียร์คอร์เปอเรทปาร์ค ซอยพรีเมียร์ 2 ถนนศรีนครินทร์ แขวงหนองบอน
เขตประเวศ

กรุงเทพมหานคร 10250

โทรศัพท์ : 0-2301-1000

โทรสาร : 0-2301-2098

ประเภทธุรกิจ : ธุรกิจให้บริการสินเชื่อเพื่อธุรกิจต่างๆ

ทุนจดทะเบียน : 230,000,000 บาท

จำนวนหุ้นสามัญที่ออกจำหน่ายแล้ว : 2,300,000 หุ้น

จำนวนหุ้นสามัญที่บริษัทถืออยู่ : 2,299,996 หุ้น

2) บริษัท พรีเมียร์ อินเตอร์ ลิซซิ่ง จำกัด : เลขทะเบียนบริษัท 0105529047547

สถานที่ตั้ง : เลขที่ 1 พรีเมียร์คอร์เปอเรทปาร์ค ซอยพรีเมียร์ 2

ถนนศรีนครินทร์ แขวงหนองบอน เขตประเวศ

กรุงเทพมหานคร 10250

โทรศัพท์ : 0-2301-1900

โทรสาร : 0-2301-1927

ประเภทธุรกิจ : ให้บริการรถเช่าเพื่อการดำเนินงาน (Operating Lease)

ทุนจดทะเบียน : 320,000,000 บาท

จำนวนหุ้นสามัญที่ออกจำหน่ายแล้ว : 64,000,000 หุ้น

จำนวนหุ้นสามัญที่ถือโดย : 63,999,998 หุ้น

บจ. พรีเมียร์ แคปปิตอล (2000)

  3) บริษัท พรีเมียร์โบรคเคอร์เรจ จำกัด : เลขทะเบียนบริษัท 0845527000059

สถานที่ตั้ง : เลขที่ 1 พรีเมียร์คอร์เปอเรทปาร์ค ซอยพรีเมียร์ 2 ถนนศรีนครินทร์ แขวงหนองบอน
เขตประเวศ

กรุงเทพมหานคร 10250

โทรศัพท์ : 0-2301-1274 - 1281

โทรสาร : 0-2399-1055

ประเภทธุรกิจ : นายหน้าประกันวินาศภัย

ทุนจดทะเบียน : 7,000,000 บาท

จำนวนหุ้นสามัญที่ออกจำหน่ายแล้ว : 70,000 หุ้น

จำนวนหุ้นสามัญที่ถือโดย : 69,994 หุ้น

บจ. พรีเมียร์ แคปปิตอล (2000)

4) บริษัท พรีเมียร์ แอลเอ็มเอส จำกัด : เลขทะเบียนบริษัท 0105541011662

สถานที่ตั้ง : เลขที่ 1 พรีเมียร์คอร์เปอเรทปาร์ค ซอยพรีเมียร์ 2

ถนนศรีนครินทร์ แขวงหนองบอน เขตประเวศ

กรุงเทพมหานคร 10250

โทรศัพท์ : 0-2301-1000

โทรสาร : 0-2301-2098

ประเภทธุรกิจ : บริการจัดการสินเชื่อ

ทุนจดทะเบียน : 1,000,000 บาท

จำนวนหุ้นสามัญที่ออกจำหน่ายแล้ว : 10,000 หุ้น

จำนวนหุ้นสามัญที่ถือโดย : 9,994 หุ้น

บจ. พรีเมียร์ แคปปิตอล (2000)

6.2 ข้อมูลบุคคลอ้างอิงอื่นๆ

1) นายทะเบียนหลักทรัพย์

บริษัท ศูนย์รับฝากหลักทรัพย์ (ประเทศไทย) จำกัด

เลขที่ 62 อาคารตลาดหลักทรัพย์แห่งประเทศไทย

ถนนรัชดาภิเษก แขวงคลองเตย เขตคลองเตย กรุงเทพฯ 10110

โทรศัพท์ 0-2229-2800 โทรสาร 0-2359-1259 Call center 0-2229-2888

Website: http://www.tsd.co.th E-mail: contact.tsd@set.or.th

2) ตัวแทนผู้ถือหุ้นกู้ - ไม่มี -

3) ผู้สอบบัญชี

นางชลรส สันติอัศวราภรณ์ ผู้สอบบัญชีรับอนุญาตเลขที่ 4523 หรือ

นางสาวทิพวัลย์ นานานุวัฒน์ ผู้สอบบัญชีรับอนุญาตเลขที่ 3459 หรือ

นางสาวสุพรรณี ตริยานันทกุล ผู้สอบบัญชีรับอนุญาตเลขที่ 4498

บริษัท สำนักงาน อีวาย จำกัด

อาคารเลครัชดา ชั้น 33 เลขที่ 193/136-137 ถนนรัชดาภิเษกตัดใหม่ คลองเตย กรุงเทพฯ
10110

โทรศัพท์ 0-2264-0777, 0-2261-9190

โทรสาร 0-2264-0789-90, 0-2661-9192

4) ที่ปรึกษาทางการเงิน - ไม่มี -

5) ที่ปรึกษากฎหมาย - ไม่มี -

6) ที่ปรึกษาหรือผู้จัดการภายใต้สัญญาการจัดการ

สัญญาว่าจ้างบริหารและให้คำปรึกษาธุรกิจ

บริษัท พรีเมียร์ ฟิชชั่น แคปปิตอล จำกัด

เลขที่ 1 พรีเมียร์คอร์เปอเรทปาร์ค ซอยพรีเมียร์ 2

ถนนศรีนครินทร์ แขวงหนองบอน เขตประเวศ กรุงเทพฯ 10250

โทร. 0-2301-1000

โทรสาร. 0-2398-1188